CELEX: 32020D2124
Language: hr
Date: 2020-12-09 00:00:00
Title: Provedbena odluka Komisije (EU) 2020/2124 оd 9. prosinca 2020. o neizdavanju odobrenja Unije za skupinu biocidnih proizvoda „Contec Hydrogen Peroxide” (priopćeno pod brojem dokumenta C(2020) 8394) (Vjerodostojan je samo tekst na engleskom jeziku)

17.12.2020   
               
               
                  HR
               
               
                  Službeni list Europske unije
               
               
                  L 426/54
               
            
         PROVEDBENA ODLUKA KOMISIJE (EU) 2020/2124
         оd 9. prosinca 2020.
         o neizdavanju odobrenja Unije za skupinu biocidnih proizvoda „Contec Hydrogen Peroxide”
         
            
               (priopćeno pod brojem dokumenta C(2020) 8394)
            
         
         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 44. stavak 5. prvi podstavak,
         budući da:
         
                     (1)
                  
                  
                     Društvo Contec Cleanroom Ltd. (Ujedinjena Kraljevina) podnijelo je 25. siječnja 2017., u skladu s člankom 43. stavkom 1. Uredbe (EU) br. 528/2012, zahtjev za odobrenje za proizvod iz skupine biocidnih proizvoda pod nazivom „Contec Hydrogen Peroxide”, koji pripada proizvodima vrste 2 iz Priloga V. toj uredbi, te dostavilo pisanu potvrdu da je nadležno tijelo Ujedinjene Kraljevine pristalo ocijeniti taj zahtjev. Društvo Contec Europe preuzelo je 25. ožujka 2019. ulogu potencijalnog nositelja odobrenja zbog povlačenja Ujedinjene Kraljevine iz Europske unije, a nadležno tijelo Slovenije pristalo je preuzeti ulogu ocjenjivačkog nadležnog tijela od 1. veljače 2020. Zahtjev je evidentiran pod brojem predmeta BC-GN057178-26 u registru biocidnih proizvoda.
                  
               
                     (2)
                  
                  
                     Proizvod „Contec Hydrogen Peroxide” kao aktivnu tvar sadržava vodikov peroksid, koji je uvršten na popis odobrenih aktivnih tvari Unije iz članka 9. stavka 2. Uredbe (EU) br. 528/2012.
                  
               
                     (3)
                  
                  
                     Nadležno ocjenjivačko tijelo podnijelo je 28. kolovoza 2019., u skladu s člankom 44. stavkom 1. Uredbe (EU) br. 528/2012, izvješće o ocjenii zaključke ocjenjivanja Europskoj agenciji za kemikalije („Agencija”).
                  
               
                     (4)
                  
                  
                     Agencija je 7. travnja 2020. Komisiji dostavila mišljenje (2) o proizvodu „Contec Hydrogen Peroxide” u skladu s člankom 44. stavkom 3. Uredbe (EU) br. 528/2012.
                  
               
                     (5)
                  
                  
                     U mišljenju se zaključuje da je proizvod „Contec Hydrogen Peroxide” proizvod iz „skupine biocidnih proizvoda” u smislu članka 3. stavka 1. točke (s) Uredbe (EU) br. 528/2012, ali ne ispunjava uvjet iz članka 19. stavka 1. točke (b) podtočke i. te uredbe.
                  
               
                     (6)
                  
                  
                     Prema mišljenju Agencije, podnositelj zahtjeva nije dokazao da je proizvod „Contec Hydrogen Peroxide” dovoljno učinkovit zbog nedosljednosti u dostavljenim studijama učinkovitosti, kojima se nije dokazalo da su ispunjeni svi relevantni kriteriji.
                  
               
                     (7)
                  
                  
                     Komisija je suglasna s mišljenjem Agencije te stoga smatra da je nije primjereno izdati odobrenje Unije za proizvod „Contec Hydrogen Peroxide”.
                  
               
                     (8)
                  
                  
                     Mjere predviđene ovom Odlukom u skladu su s mišljenjem Stalnog odbora za biocidne proizvode,
                  
               DONIJELA JE OVU ODLUKU:
         
            Članak 1.
            Društvu Contec Europe ne izdaje se odobrenje Unije za stavljanje na raspolaganje na tržištu i uporabu proizvoda „Contec Hydrogen Peroxide”, koji pripada skupini biocidnih proizvoda.
         
         
            Članak 2.
            Ova je Odluka upućena društvu Contec Europe, ZI du Prat, Avenue Paul Dupleix, 56000 Vannes, Francuska.
         
         
            Sastavljeno u Bruxellesu 9. prosinca 2020.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 167, 27.6.2012., str. 1.
         
         
            (2)  Mišljenje ECHA-e o odobrenju Unije za skupinu biocidnih proizvoda „Contec Hydrogen Peroxide”, ECHA/BPC/248/2020, doneseno 5. ožujka 2020., https://echa.europa.eu/bpc-opinions-on-union-authorisation.